**TTK HÖK Küldöttgyűlési beszámoló**

**Sportbiztos**

Székely Gellért Zsombor

2014. december 8. – 2015. február 9.

**Időrendi bontás:**

2014. december 8. – Rendkívüli Küldöttgyűlés (ELTE TTK HÖK)

2014. december 9. – Sportbizottsági ülés (ELTE EHÖK)

2014. december 12. – Éjszakai Sportnap (ELTE)

2015. január 20. – Tájékoztató előadás a rektori sportpályázatról (ELTE EHÖK)

2015. február 07. – Küldöttgyűlés (ELTE TTK HÖK)

**Sportbizottsági Ülés**

2014. december kilencedikén részt vettem első EHÖK-ös Sportbizottsági ülésemen, melyen a rektori sportpályázatok elbírálásáról, illetve a rektori sportpályázatokra kapott pénz elosztásáról volt szó. Beszéltünk még a 2015-ös év tavaszi félévében megrendezendő esetleges összegyetemi sporteseményekről, a kari sporteseményekről, valamint felvetettem egy, a hallgatók sportolását ösztönző Lukasóra-Sportprogram tervezetét is, melyről az a döntés született, hogy megfelelő kidolgozás után akár még be is illeszthető az ELTE sportéletébe.

**Éjszakai Sportnap**

2014. december tizenkettedikén lezajlott az ELTE és a BEAC közreműködésében az immáron többéves hagyománnyal rendelkező ELTE Éjszakai Sportnap. Az eseményen a régi sportágak mellé bekerült színesítésnek egynéhány új is (funkcionális köredzés, küzdősportok, sparrow bag), illetve a tavaly debütáltak is benn maradtak a programkeretben (laser tag, kviddics). Az eseményen idén is több száz hallgató vett részt, s – én legalábbis – nem hallottam arról, hogy érkezett volna panasz akár a lebonyolításra, akár az előzetes szervezésre (előnevezés, pólórendelés). Mint a laser tag egyik fő koordinálója tudom mondani, hogy ennél a még viszonylag új sportnál is kiváló lehetőség lett biztosítva a résztvevőknek, és mindahány nagyon élvezte is a néha pár perces, néha akár negyedóráig is eltartó összecsapásokat.

**Tájékoztató előadás a rektori sportpályázatról**

2015. január huszadikán vettem részt az előadáson, melyet Meiszterics Bálint (ELTE EHÖK, Pályázati Ügyintéző) tartott meg. Az előadáson arról volt szó, hogy milyen formában és milyen keretek közt kell felhasználnunk a rektori sportpályázaton a tavaszi (2014-15/II-es) félévre elnyert összeget, illetve, hogy milyen papírok bevitele szükséges ahhoz, hogy a támogatást megkaphassuk és elkezdhessük az érdemi munkát.

Köszönöm, hogy elolvastad a beszámolómat! Amennyiben bármilyen kérdésed van, keress e-mailben vagy személyesen a fogadóórámban!

Budapest, 2015. február 8. Székely Gellért Zsombor

ELTE TTK HÖK

Sportbiztos